**TÁJÉKOZTATÓ**

**az ellátottak személyes és különleges adatainak**

**kezeléséről**

Tisztelt Ellátott!

Tájékoztatjuk Önt, hogy a megváltozott adatvédelmi és adatkezelési jogszabályok hatálybalépése miatt Intézményünknél történő bentlakásra, illetve ellátásra csak abban az esetben kerülhet sor, ha az alábbi adatkezelési tájékoztatót elolvassa és aláírásával nyilatkozik arra vonatkozóan, hogy hozzájárul ahhoz, hogy Intézményünk az ellátásához szükséges, Ön által megadott személyes és különleges személyes adatait kezelje.

Adatvédelmi tájékoztató:

Az Adatvédelmi szabályzat célja, hogy az Európai Parlament és a Tanács 2016/679. számú Rendelete (továbbiakban: GDPR) és az Információs és Önrendelkezési Jogról szóló 2011.évi CXII. törvény (továbbiakban: Info tv.) vonatkozó rendelkezései alapján rögzítse a fent megjelölt Intézmény által alkalmazott adatvédelmi elveket, adatvédelmi politikáját. Célja továbbá, hogy biztosítsa az ellátottak részére az ellátotti jogviszonyból származó adatvédelemmel kapcsolatos jogok gyakorlását, kötelezettségek teljesítését.

Adatkezelésünk jogalapja:

Ellátottak különleges személyes adataira (vallási, egészségügyi adatok) vonatkozóan:

* ellátottak kizárólagos hozzájárulása
* jogi kötelezettség teljesítése

Személyes adatokra vonatkozóan:

* ellátotti szerződés teljesítése
* jogi kötelezettség teljesítése
* Intézmény, Ellátott, harmadik személy jogos érdeke

Kezelt adatok köre: Az ellátottak személyes és különleges személyes adatai.

Intézmény az Ellátottakra vonatkozó, általa kezelt, tárolt személyes és különleges adatokat az adatok rögzítésének időpontjától számított 30 évig köteles megőrizni.

Az Intézmény területén elektronikus kamerarendszer működik, amely képfelvétel készítésére, tárolására alkalmas. A kamera rendszer működtetésének célja az ellátottak biztonságának védelme, személy- és vagyon védelem, üzleti titok védelme, vitás tényállás felmerülése esetén a tényállás tisztázása.

Az elektronikus megfigyelő rendszerrel történő adatrögzítés esetén a rögzített adatok a rögzítés időpontjától számított 3. napon kerülnek törlésre.

Az Ön által megadott személyes adatokat az Intézmény belső munkatársai jogosultak kezelni, azokat jogi kötelezettség jogcímen az alábbi címzetteknek továbbítják.

Címzettek ellátottak esetében: kórházak, háziorvosi rendelők, egyéb egészségügyi intézmények, kórházak ápolási osztályai, KENYSZI rendszeren keresztül – Országos Nyugdíjfolyósító Főigazgatóság, Hatóságok.

Egyéb címzettek: könyvelők, NAV, Magyar Államkincstár, OEP, Bíróság, Biztosítók, közüzemi szolgáltatási igazolás céljából – közüzemi szolgáltatók.

Amennyiben Intézményünk adatkezelése során az Ellátott hibás, hiányos, jogosulatlan vagy jogellenes adatkezelésről szerez tudomást, akkor jogosult a Nemzeti Adatvédelmi és Információszabadság Hatóság felé panaszt tenni.

Amennyiben az Adatkezelési Szabályzatunkat bővebben szeretné megismerni, kérje azt a központi irodánkban, Intézményünk képviselőjétől.

Nyilatkozat

Az Intézmény Adatvédelmi és Adatkezelési Szabályzatáról szóló tájékoztatót elolvastam, az abban foglaltakat tudomásul veszem. Önként és kifejezetten hozzájárulok ahhoz, hogy az általam megadott, ellátásomhoz szükséges személyes és különleges adatokat az Intézmény a fenti tájékoztatónak, valamint az Intézmény Adatvédelmi és Adatkezelési Szabályzatának megfelelően kezelje.

 …………………………………..

 aláírás